ছোবহানিয়া আলিয়া কামিল মাদ্রাসা
ছোবহানিয়া আলিয়া কামিল মাদ্রাসা বাংলাদেশের চট্টগ্রাম জেলার একটি উল্লেখযোগ্য আলিয়া মাদ্রাসা। মাদ্রাসাটি চট্টগ্রাম শহরের কোতোয়ালী থানার অন্তর্গত আসাদগঞ্জ সড়কের পাথরঘাটা নামক স্থানে অবস্থিত। মাদ্রাসাটি বর্তমানে ফাজিল ও কামিল ডিগ্রির জন্য ইসলামি আরবি বিশ্ববিদ্যালয় এবং দাখিল ও আলিম শ্রেণীর জন্য বাংলাদেশ মাদ্রাসা শিক্ষাবোর্ডের অধীনে রয়েছে। এটি ১৯৫১ সালে চট্টগ্রামের স্থানীয় আলেম কর্তৃক প্রতিষ্ঠিত হয়। মাদ্রাসার বর্তমান অধ্যক্ষের নাম মুফতি মোহাম্মদ হারুনুর রশীদ।